Furios peste masura pentru ca nu a fost capabil sa ia bacalaureatul, un tanar din Harghita s-a transformat intr-un asasin. Desi era vazut ca un sportiv exemplar, practicant de arte martiale, a reactionat ca o bruta dupa ce a baut intr-un bar.

S-a luat la harta cu un necunoscut, pe care l-a injunghiat. Omul s-a prabusit neputincios si s-a prapadit. Avea 32 de ani si un bebelus de 10 luni. Crima a fost surprinsa de camerele de supraveghere instalate in zona, iar atacatorul a fost incatusat.

Putin dupa ora 3 dimineata, in fata barului din localitatea Ocna de Sus, Zsolt - tanarul sportiv - a fost filmat in timp ce il alearga pe Gyorgy, cel care avea sa ii devina victima. Cei doi se opresc in fata unei masini, se imbrancesc, iar calaul care are doar 18 ani loveste cu furie de cateva ori, apoi fuge.

Cu ultimele puteri, barbatul ranit grav se sprijina de autoturism, dar intr-un final se prabuseste. Zadarnic s-au adunat cativa martori in jurul lui si au incercat sa ii acorde primul ajutor. Omul s-a prapadit la 32 de ani.

Martor: "Victima a venit si a parcat masina in fata barului si pe agresor l-a deranjat muzica din masina. A iesit afara, l-a lovit cu o sticla apoi l-a injunghiat."

Martor: "l-a injunghiat. Nu i-a reusit ceva ucigasului, un examen, nu stiu ce, si a spus ca omoara pe cineva din cauza asta."

Zsolt, cel care a luat o viata nevinovata, practica de mic taekwondo la clubul sportiv Steaua Bucuresti. Picase bacul cu 3,65 la limba si literatura romana si le-a spus prietenilor ca de suparare e gata sa faca moarte de om. Imediat dupa ce au aflat de ce a fost in stare, cunoscutii au reactionat pe pagina lui de Facebook. Mama lui Zsolt le-a raspuns tuturor printr-un mesaj: "Daca a gresit isi va primi pedeapsa cuvenita. Totusi eu vreau sa aflu daca a facut ce a facut si ce l-a determinat s-o faca."

Filip Dosa, prietenul suspectului: "Avea o cariera in sport, nu se astepta nimeni, suntem socati."

Gyorgy, tanarul care si-a pierdut viata, se grabea sa ajunga acasa in judetul Cluj. A doua zi era ziua sotiei lui. Acum, bebelusul lor de 10 luni a ramas orfan de tata.

Lorincz Bela, unchiul victimei: "Sportiv de performanta, ne-a distrus 3 familii. Dar ce baiat poate sa fie sportiv, care umbla cu cutitul. Ne-a distrus pe toti si asa, fara sa fie un motiv. Pentru ca el a picat examenul. Baiatul asta nu mai merita sa aiba nici o cariera in Romania si nicaieri in lume."

Nimeni nu isi explica de ce sportivul purta un cutit la el. E posibil ca suspectul sa fie acuzat de crima cu premeditare si risca cel putin 20 de ani de inchisoare.